Die frustrasie loop hoog die oomblik wanneer die hengelaar tot die beseffing kom dat nog een van sy stroppe verlore is as gevolg van obstruksies in die water. Hengelaars, oor die algemeen, verkies areas wat verseker dat hulle nie daar sal vas sit nie. Hierdie artikel beoog om die hengelaar in staat te stel om die beste keuse te maak oor die dam waarby hy gaan hengel en verseker te wees dat dit nie net ‘n klomp klein vissies is wat hy gaan vang nie, maar dat sy besluit moontlik die vangs van ‘n leeftyd sal lewer.
Baie hengelaars dink dat “Carp Care” eers begin wanneer die karp klaar gevang is en op die oewer is, dit is inderdaad nie die geval nie, dit begin reeds by die maak van die stroppe wat gebruik gaan word vir Spesie Karphengel.
Karp bly een van die gewildste visse onder oewerhengelaars, en die gewildheid groei by die dag. So ook het die tedens om bolle kerriepap en van der merwe hoekke te gebruik plek gemaak vir nuwer en meer moderne tegnologie in beide die tegnieke asook die gerei wat die hengelaar gebruik.
Wanneer daar gekyk word na spesie hengel is die Haarstrop, in engels bekend as die “Hair Rig” die fondasie van alle Karp Stroppe. Haarstroppe maak gebruik van die knooplose knoop, of te wel “Knotless Knot”, en kan met amper enige tipe materiaal geknoop word. Die aas wat gebruik word, word vas gemaak aan ‘n Haar (Hair), dit is die deel tussen die ogie en die hoek, dit verseker dat die aas weg sit van die hoek af en nie soos in papgooi hengel op die hoek self sit nie. Een van die voordele is dat die Haar se lengte aanpasbaar is, die lengte kan verander word om aan te pas by die aas wat gebruik word.
Logika sê vir ons dat kaboem mielies darm maar eintlik ‘n snaakse ding is om te gebruik as hengel aas vir karp. Tog as ons kyk na die lande langs die damme sal ons die afleiding kan maak dat met die storm reën het die mielies vanaf die lande in die damme in begin spoel en so doende begin dien as voedsel vir die karp.
Maak seker jy boekmerk hierdie web werf. Of jy papgooi en of jy kompeterend hengel, jy sal baatvind by 'n groot verskeidenheid wenke en tips wat ons binnekort hier gaan oplaai.